Liðsmenn Team Atlantik legal eru þau Bogi Guðmundsson , Benedikt Einarsson , Jóhannes Már Sigurðarson , Eiríkur Elís Þorláksson , Konráð Örn Skúlason , Bylgja Ýr Tryggvadóttir og Sæmundur Jón Odds . Liðið safnaði 588 þúsund krónum en alls söfnuðust rúmar 4,2 milljónir í keppninni . „ Það er virkilega ánægjulegt að sjá hvað liðsmenn Team Atlantik legal hafa lagt sig fram við söfnun áheita og greinilegt að þarna er fólk á ferð með metnað og auðvitað með hjartað á réttum stað . Okkar langar líka að þakka öllum hinum liðunum fyrir , mörg þeirra náðu frábærum árangri , “ segir Erna Reynisdóttir , framkvæmdastjóri Barnaheilla – Save the Children á Íslandi ; „ Það var til dæmis gaman að sjá kappið sem hljóp í sum liðin þegar á leið , eins og WOW stelpur , sem ruku upp í áheitasöfnuninni undir lok keppninnar , þrátt fyrir að vera síðasta liðið í mark . ” Samtökin efndu einnig til hjólasöfnunar með stuðningi WOW Sport . Alls söfnuðust 670 hjól á endurvinnslustöðvum Gámaþjónustunnar , Hringrásar og Sorpu , en í fyrra söfnuðust tæplega 500 hjól . Mæðrastyrksnefnd og Félagsþjónustan höfðu milligöngu um umsóknir á hjólum og fengu 160 börn hjól úr söfnuninni . Þau hjól sem eftir stóðu voru í misgóðu ásigkomulagi , sum einungis nothæf í varahluti , en megnið var selt á sanngjörnu verði á hjólasölu og fór allur ágóði upp í kostnað samtakanna vegna söfnunarinnar . „ Verkefnið allt hefur gengið eins og í sögu og viðbrögðin við hjólasöfnuninni fóru fram úr okkar björtustu vonum , ” segir Erna . „ Það var afar ánægjulegt að geta afhent öllum þessum börnum hjól og svo var líka gott að gefa restinni af hjólunum framhaldslíf með því að selja þau á sanngjörnu verði . Okkur langar að þakka sérstaklega þeim sjálfboðaliðum sem komu að því að gera við þau hjól sem afhent voru börnum í gegnum Mæðrastyrksnefnd og Félagsþjónustuna . Verkefnið hefði einungis verið svipur hjá sjón án þeirra ” Það fé sem safnaðist í áheitasöfnuninni rennur í verkefnið Hreyfing og heilbrigði , sem byggir á ákvæðum barnasáttmála Sameinuðu þjóðanna um rétt barna til líkamlegs heilbrig